ЛIэужьыгъуитIми щынэхъ лъэщхэт
Саранск къалэм щызэхэтащ зи ныбжьыр илъэс 23-рэ иримыкъуахэм атлетикэ псынщIэмкIэ я урысейпсо зэхьэзэхуэ. Псори зэхэту абы ирихьэлIащ ныбжьыщIи 150-м щIигъу. Зэхьэзэхуэм хэтащ Къэбэрдей-Балъкъэрым щыщ спортсменхэри.
Лъагэу дэлъеинымкIэ зэпеуэм япэ увыпIэр щиубыдащ метри 2-рэ сантиметр 28-рэ къызэзынэкIа Акименкэ Михаил. Ар абы и лъагапIэ нэхъ ин дыдэщ.
Дискыр дзынымкIэ зэпеуэм пашэ щыхъуащ псом нэхърэ нэхъ жыжьэу ар зыгъэлъэта Добренький Александр. Абы иутIыпща дискыр метр 60-рэ сантиметри 2-кIэ лъэтащ.
КЪЭХЪУН Бэч.
